אשלי וקסמן בקשי

אשלי וקסמן בקשי (נולדה ב-15 באוקטובר 1985) היא אשת עסקים, מנחת טלוויזיה, ויוטיוברית ישראלית ילידת קנדה, בלוגרית בתחום היופי ומאפרת מקצועית. וקסמן נולדה בעיירה המילטון שבמחוז אונטריו, קנדה, לחיים ולקלייר וקסמן, ישראלים ילידי רומניה שעברו להתגורר בקנדה ב-1979. לאשלי שלושה אחים גדולים. היא בת דודתה של הזמרת איגי וקסמן. ב-1998, וקסמן בת ה-13 עברה עם משפחתה לטורונטו. בגיל 17 סיימה את לימודיה התיכוניים והחלה ללמוד איפור באופן מקצועי. בגיל 18 טסה לישראל כחלק מ"פרויקט תגלית". במהלך לימודיה באוניברסיטה, עבדה בחברת איפור גדולה ובשנת 2006 השלימה תואר ראשון במנהל עסקים ובכלכלה. באותה שנה, בעת מלחמת לבנון השנייה, החליטה להתגייס לצה"ל, וב-15 באוגוסט 2006 עלתה לישראל והתנדבה לשירות צבאי בחיל האוויר. ב-2011 השתחררה מצה"ל בדרגת סגן. היא בעלת תואר שני בממשל ובלוחמה בטרור. בשנת 2012 לאחר שחיפשה סרטון בעברית בנושא שטיפת מברשות איפור, ולא מצאה, החליטה להעלות סרטון משלה. כתוצאה מכמות הצפיות, התגובות והבקשות לסרטונים נוספים, המשיכה לעלות סרטונים לערוץ ה-YouTube שפתחה. לאחר שנה וחצי היו כ-3,000 משתמשים רשומים בערוץ זה. מאז אוקטובר 2013 מתחזקת וקסמן בקשי עם בעלה ערוץ YouTube נוסף הנקרא "Behind the Bakshis", בו היא מציגה את חיי היום יום שלה. ב-2015 פתחה את חברת "Awbmakeup" העוסקת בשיווק מוצרים שונים בתחום האיפור. באוגוסט 2012 פתחה ערוץ באנגלית, "GirlAbroad" העוסק בנושאי איפור וטיפוח. בשנת 2017 הופסקה פעילות הערוץ. בערוץ "Ashley Waxman Bakshi" היא מעלה סרטונים ערוכים שעוסקים באיפור, אופנה, לייף סטייל, תיירות והורות. בערוץ "Behind The Bakshis" היא מתעדת את חייה, מעין ריאליטי בהגשה עצמית. בשנת 2016 החלה להנחות תוכנית בערוץ הילדים בשם "מצווש" ובשנת 2017 שבה התכנית לעונה שנייה. החל מ-21 ביולי 2019 הנחתה את התוכנית "אשלי וחברים" בערוץ רשת 13. השתתפה במופע "שוברים את הרשת" וכוכבי רשת אחרים. זהו מופע אינטראקטיבי אשר משלב בעזרת מסכים את הקהל המצולם במהלך הסצנות השונות ואף חלקו עולה לבמה ומשתתף בחלק מהסצנות. בדצמבר 2021 הודיעה על פרישה מעולם היוטיוב. אמנם סרטון הפרידה עלה ב-25 בפברואר 2022, יום העשור לסרטון הראשון שלה, אך כעבור מספר חודשים וקסמן העלתה סרטון חדש בכוונתה לחזור ולתפעל שוב את הערוץ. נשואה לעידן בקשי, עורך דין, ואם לארבעה. וקסמן מתגוררת בהרצליה פיתוח. Ashley Waxman Bakshi - הערוץ הראשי שנפתח ב-2012 ועוסק באיפור, טיפוח, העצמה נשית, בישול והורות. Behind The Bakshis - ערוץ וולוגים של חיי היום יום של אשלי. GirlAbroad - ערוץ באנגלית בנושאי איפור וטיפוח. אשלי וקסמן בקשי, ברשת החברתית אינסטגרם אשלי וקסמן בקשי, סרטונים בערוץ היוטיוב ליאון ופאולה רוזנברג, ‏גורו האיפור של ישראל מגלה: "עבדתי בכלל במשרד הביטחון", באתר ‏מאקו‏, 13 באוקטובר 2015 ניר וולף, הכוהנת הגדולה, באתר ישראל היום, 20 באוקטובר 2016 הדס בשן, ‏אם לא אשתף את הקהל שלי ברגע ירידת המים, במה אשתף אותם?, באתר ‏מאקו‏, 1 ביוני 2017 מלי זיידמן, אשלי בקשי: "כל לייק שאת עושה מאפשר לי לפרנס את המשפחה שלי", באתר Xnet‏, 7 בספטמבר 2017 אמיר קמינר, "דרך הסרטונים אני מרגישה שאני תורמת לארץ, מחדירה מסרים וערכים", באתר "ידיעות אחרונות", 20 בדצמבר 2017 יפעת מנהרדט, אשלי וקסמן בקשי על הטלטלה סביב לידת בנה: "מזל שלא ויתרתי עליו", באתר Xnet‏, 20 בספטמבר 2018 סמדר שיר, "אם לא תאהבי את עצמך באמת, אף פעם לא תרגישי יפה", באתר "ידיעות אחרונות", 30 בדצמבר 2018 שיר זיו, "כתבו שאני בלוף. לא מבינה את הצורך להגיד עלי דברים נוראיים", באתר ישראל היום, 27 ביוני 2019 סמדר שיר, "בטן עם סימני מתיחה היא הכוח שלי", באתר "ידיעות אחרונות", 20 באפריל 2020 ערן סויסה, איפור בהמשכים: אשלי וקסמן בקשי סוערת, באתר ישראל היום, 6 בינואר 2022 אפרת וכטל, ‏חיילת בצבא הסברה לישראל, באתר ‏מאקו‏, 2 בנובמבר 2023 תחיה ברק, המאבק של אשלי וקסמן בקשי להשבת בת דודתה החטופה אגם ברגר, באתר ynet, 25 במרץ 2024 דנה דרבינסקי, גורו הביוטי אשלי וקסמן בקשי מחליפה את המסקרה בחיתולים, באתר "את", 15 במאי 2016 הילה רגב, "אני העתיד": כך הפכה אשלי וקסמן-בקשי לגורו היופי של הרשת, באתר Xnet‏, 10 ביולי 2005 אודות אשלי וקסמן-בקשי, באתר הרשמי שלה Behind The Bakshis, באתר YouTube Ashley Waxman Bakshi, YouTube נורית אסיאג, שוברים את הרשת, באתר הארץ, 22 במאי 2018 יפעת הללי אברהם, ‏כוכבת הרשת אשלי וקסמן בקשי ילדה בת שנייה, באתר ‏מאקו‏, 14 במרץ 2016 ראש אחד,כל מה שהיה אמש בטקס פרסי הילדים, באתר ראש אחד, 7 בספטמבר 2015 הזוכה בקטגוריית כוכב רשת השנה- אשלי וקסמן בקשי- נבחרי הילדים 2015, בערוץ היוטיוב של ערוץ הילדים, 8 בספטמבר 2015